section_heading: Sinopsis
paragraph_text: Samohranog oca Tomu Viteza s njihovom zajedničkom kćerkicom Mašom napustila je supruga i majka Helena. Ona se teško nosila s neimaštinom i nedaćama koje su zadesile njenu obitelj, te je za sve krivila Tomu. Kako bi pomogla obitelji, otišla je raditi u Njemačku kao čistačica stana bogatog muškarca. Nedugo nakon odlaska, javlja Tomi kako je u vezi s nadređenim te kako se ne namjerava vratiti u Hrvatsku. Tomo ostaje sam s petogodišnjom kćeri Mašom koju obožava. Sve nepravde i udarci Tomu nisu učinili ogorčenim čovjekom, ali ga jesu učinili opreznijim i sumnjivijim prema životu i drugim ljudima. Povukao se od svega, vratio kući, brine za kćer i zapošljava se kao smetlar u gradskom poduzeću.